S-653/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu/héraðssaksóknara, dagsettri 27. október 2015 á hendur :

„H-kvk-nf L-kvk-nf J-kvk-nf, kt. 000000-0000,

[...]

Fyrir eftirtalin hegningar - umferðar og fíkniefnalagabrot, í Reykjavík árið 2014, nema annað sé tekið fram, með því að hafa:

1. Miðvikudaginn 25. júní, með ólögmætri meðferð fundist fjár með því að hafa slegið eign sinni á kr. 315.000, sem vegna mistaka voru lagaðar inn á debetreikning hennar í aðalútibúi Arion banka í Borgartúni 18 í Reykjavík.

Mál nr. 007-2014-37599.

Telst brot þetta varða við 246. gr. almennra hegningarlaga nr. 19/1940.

2. Mánudaginn 15. september ekið bifreiðinni YO-704 svipt ökurétti, undir áhrifum áfengis og óhæf til að stjórna henni örugglega vegna áhrifa ávana- og fíkniefna (í blóði mældist vínandi 0,64 ‰ og kókaín 35 ng/ml) um Bústaðarveg við verslunina Stöðina, Öskjuhlíð, Bústaðarvegi 20, þar sem bifreiðin var stöðvuð við bensínafgreiðslu.

Mál nr. 007-2014-53749.

Telst brot þetta varða við 1. mgr., sbr. 2. mgr. 45.gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Fimmtudaginn 11. september ekið bifreiðinni VT-190 svipt ökurétti vestur Miklubraut við Kringlumýrarbraut uns aksturinn var stöðvaður.

Mál nr. 007-2014-53364.

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 24/2007.

4. Miðvikudaginn 12. nóvember haft í vörslum sínum 0,63 g amfetamín sem lögreglan fann við leit þegar hún var handtekinn þar sem hún var á bifreiðastæði við Gnoðavog 14-18.

Mál nr. 007-2014-66005.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Sunnudaginn 7. júní í Garðabæ 2015 ekið bifreiðinni PK-383 svipt ökurétti um Hafnarfjarðarveg við Litlatún uns aksturinn var stöðvaður.

Mál nr. 007-2015-33154.

Telst brotið varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 24/2007.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist er upptöku á 0,63 g amfetamín g skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Af hálfu ákæruvaldsins var því lýst yfir að fallið væri frá ákæru varðandi ákærulið 1.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sekur um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða hefur frá árinu 2012 hlotið fjórar sáttir vegna brota á umferðarlögum nr. 50/1987, brota á lögum um ávana- og fíkniefni nr. 75/1998 og áfengislögum nr. 75/1998. Um ítrekuð umferðarlagabrot er að ræða. Þykir refsing ákærðu hæfilega ákveðin 45 daga fangelsi.

Með vísan til 3. mgr. 101. gr. og upphafsákvæðis 1. mgr. 102. gr. umferðarlaga verður ákærða jafnframt svipt ökurétti ævilangt frá birtingu dómsins að telja.

Ákærða sæti upptöku fíkniefna þeirra sem hald var lagt á, sbr. 6. mgr. 5. gr. laga um ávana- og fíkniefni nr. 65/1974, eins og nánar greinir í dómsorði.

Ákærða greiði 96.648 krónur í sakarkostnað þar með talda 86.800 króna málsvarnarþóknun skipaðs verjanda síns S-kk-ef S-kk-ef héraðsdómslögmanns.

D ó m s o r ð :

Ákærða, H-kvk-nf L-kvk-nf J-kvk-nf, sæti fangelsi í 45 daga.

Ákærða er svipt ökurétti ævilangt frá birtingu dómsins að telja

Ákærða sæti upptöku á 0,63 g af amfetamíni sem hald var lagt á.

Ákærða greiði 96.648 krónur í sakarkostnað þar með talda 86.800 króna málsvarnarþóknun skipaðs verjanda síns S-kk-ef S-kk-ef héraðsdómslögmanns.

S-kvk-nf H-kvk-nf